*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_**

**Chișinău**

**Cu privire la modificarea și completarea**

**anexei nr.1 la Hotărîrea Guvernului** **nr.201 din 11 martie 2009**

Guvernul **HOTĂRĂȘTE:**

Anexa nr.1 laHotărîrea Guvernului nr.201 din 11 martie 2009 „Privind punerea în aplicare a prevederilor Legii nr.158-XVI din 4 iulie 2008 cu privire la funcția publică și statutul funcționarului public” (Monitorul Oficial al Republicii Moldova, 2009, nr.55-56, art.249), cu modificările și completările ulterioare, se modifică și se completează după cum urmează:

1) la punctul 5, cuvintele ,,comisia de concurs prevăzută” se substituie cu cuvintele ,,comisiile de concurs prevăzute”;

2) punctul 11 se completează cu litera a1) cu următorul cuprins:

,,a1) scrisoare de motivare și curriculumul vitae (cv) în cazul concursului pentru ocuparea funcției publice de conducere de nivel superior;”;

3) la punctul 13, după cuvintele ,,probei scrise a concursului” se completează cu cuvintele ,,sau a interviului în cazul ocupării funcției publice de conducere de nivel superior”;

4) punctul 18, va avea următorul cuprins: ,,18. Concursul pentru ocuparea funcției publice de conducere de nivel superior include competiția cv-urilor și interviul, iar pentru ocuparea funcției publice de conducere și funcției publice de execuție proba scrisă și interviul.”;

5) se completează cu punctul 181 și 182 cu următorul cuprins: ,,181. Comisia de concurs stabileşte data, ora, locul desfășurării competiției cv-urilor și asigură plasarea pe pagina web a autorităţii publice şi pe panoul informaţional de la sediul acesteia a informației despre desfășurarea competiției. Competiția cv-urilor constă în selectarea de către comisia de concurs a candidatului/candidaților pentru funcția publică de conducere de nivel superior în baza dosarelor depuse și aprecierii motivației, experienței și reputației. Rezultatele competiției cv-urilor se consemnează într-un proces-verbal.

182. În termen de cel mult 2 zile de la desfășurarea competiției cv-urilor, pentru candidații selectați, Comisia, solicită:

a) Autorităţii Naţionale de Integritate – avizul privind cadrul de integritate a învingătorului concursului;

b) Centrului Naţional Anticorupţie – certificatul de cazier privind integritatea profesională a învingătorului concursului;

c) Serviciului de Informaţii şi Securitate – informaţia privind lipsa sau existenţa factorilor de risc în privinţa învingătorului concursului care pot aduce atingere ordinii de drept, securităţii statului, ordinii publice.”;

6) la punctul 20 litera b) cuvintele ,,de conducere de nivel superior și pentru cele” se exclud;

7) de la punctul 29, propoziția a doua se exclude;

8) la punctul 31, prima propoziție se completează în final cu următoarele cuvinte: ,, sau de la data desfășurării competiției cv-urilor”;

9) punctul 38 se completează cu următoarea propoziție: ,,În cazul concursului pentru ocuparea funcției publice de conducere de nivel superior nota finală obținută la interviu se consideră nota finală la concurs.”;

10) la punctul 40, în propoziția a doua, cuvintele ,,se prezintă în termenul indicat” se substituie cu cuvintele ,, , împreună cu informaţia prezentată de autoritățile menţionate la pct.182, în termen de 2 zile lucrătoare se prezintă”;

11) la punctul 50:

litera c), după cuvintele ,,probei scrise” se completează cu cuvintele ,,sau competiției cv-urilor”;

litera d), după cuvintele ,,probei scrise” se completează cu cuvintele ,,sau competiției cv-urilor”;

12) la punctul 54, subpunctul 2) va avea următorul cuprins: ,,2) comisia de concurs pentru funcția publică de conducere de nivel superior de secretar general al Guvernului, comisia de concurs pentru funcțiile publice de conducere de nivel superior de secretar general adjunct al Guvernului, de secretar general de stat și secretar de stat al ministerului, adjunct al conducătorului autorității administrative compuse din 7 membri cu activitate și experiență remarcabilă în administrația publică, desemnați de Guvern;”;

13) la punctul 58, cuvintele ,,comisiei” se substituie cu cuvintele ,,comisiilor”;

14) la punctul 60, alineatul doi va avea următorul cuprins: ,,În calitate de membru al comisiilor de concurs, specificate în pct.54 subpct.2), nu poate fi desemnată persoana care este numită sau aleasă într-o funcție de demnitate publică, cu excepția membrilor comisiei de concurs pentru funcția publică de conducere de nivel superior de secretar general al Guvernului.”.

**PRIM-MINISTRU Pavel FILIP**